Вось так і пачалася гісторыя гэтага дзіцячага дома сямейнага тыпу. Адразу бацькі, параіўшыся са сваімі амаль дарослымі дзецьмі, узялі на патранат, а потым і ў сям’ю аднаго хлопчыка — дзевяцігадовага на той час Дзіму з прытулку СПЦ Фрунзенскага раёна. Адначасова, пакуль хлопчык прыходзіў да іх на выхадныя і святы, праходзілі медыцынскую камісію і збіралі іншыя дакументы, неабходныя для таго, каб стаць замяшчальнымі бацькамі.